32001D0298
L 102/63
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 30 март 2001 година
за изменение на приложенията към Директиви 64/432/ЕИО, 90/426/ЕИО и 92/65/ЕИО на Съвета и на Решение 94/273/ЕО на Комисията относно защитата на животните по време на транспорт
(нотифицирано под номер С(2001) 965)
(текст от значение за ЕИП)
(2001/298/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/628/ЕИО на Съвета от 19 ноември 1991 г. за защитата на животните по време на транспорт и за изменение на Директиви 90/425/ЕИО и 91/496/ЕИО (1), изменена с Директива 95/29/ЕО (2), и по-специално член 6, параграф 2 от нея,
като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания определени в специалните правила на Общността, посочени в приложение А, раздел I към Директива 90/425/ЕИО (3), последно изменена с Решение 95/176/ЕИО на Комисията (4), и по-специално на член 10, параграф 3, буква а), vii) от нея,
като има предвид, че:
(1)
Съгласно член 13, параграф 3 от Директива 91/628/ЕИО, Комисията прие на 6 декември 2000 г. доклад (5) за придобития опит от държавите-членки след въвеждането на Директива 95/29/ЕО на Съвета от 29 юни 1995 г., за изменение на Директива 91/628/ЕИО относно защитата на животните по време на транспорт.
(2)
На базата на заключенията в този доклад, по-специално с цел да се привлече вниманието на ветеринарните лекари, отговорни за сертифицирането, към отговорностите им свързани със защитата на животните по време на транспорт, е необходимо да се допълнят предвидените здравни сертификати за тези животни.
(3)
Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (6), последно изменена с Решение 2000/504/ЕО (7), Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (8), последно изменена с Акта за присъединяване (9), Директива 91/68/ЕИО на Съвета от 28 януари 1991 г. за ветеринарно-санитарните изисквания относно търговията с овце и кози в рамките на Общността (10), последно изменена с Решение 94/953/ЕО на Комисията (11), Директива 92/65/ЕИО и Решение 94/273/ЕИО на Комисията от 18 април 1994 г. относно ветеринарното сертифициране, свързано с пускането на пазара на Обединеното кралство и Ирландия на кучета и котки, които не произхождат от тези държави (12) следва съответно да бъдат изменени.
(4)
Допълнителната декларация, посочена в настоящото решение, не освобождава превозвачите от задълженията им съгласно действащите разпоредби на Общността, по-специално по отношение на годността на животните да бъдат транспортирани.
(5)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Приложенията към Директиви 64/432/ЕИО, 90/426/ЕИО и 91/68/ЕИО се изменят съобразно приложение I към настоящото решение.
2. Приложение Д към Директива 92/65/ЕИО се изменя съобразно приложение II към настоящото решение.
3. Приложението към Решение 94/273/ЕО се изменя съобразно приложение III към настоящото решение.
Член 2
Настоящото решение се прилага относно животни, за които е издаден сертификат, считано от 31 юли 2001 г.
Член 3
Адресати на настоящото решение са държавите-членки.
Съставено в Брюксел на 30 март 2001 година.